AOT ยิ้ม กำไร Q3/59 โต 24% หลังรายได้บริการหนุน
AOT ยิ้ม กำไร Q3/59 โต 24% อยู่ที่ 5.06 พันลบ. จากปีก่อนอยู่ที่ 4.08 พันลบ. หลังรายได้การบริการเพิ่มขึ้น ขณะที่งวด 9 เดือนกำไรเพิ่มขึ้น 18% อยู่ที่ 1.53 หมื่นลบ. จากปีก่อนอยู่ที่ 1.29 หมื่นลบ.
11 ส.ค. 2559

บริษัท ท่าอากาศยานไทย จำกัด (มหาชน) หรือ AOT รายงานผลการดำเนินงานไตรมาส  3/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 5.06 พันล้านบาท หรือมีกำไรสุทธิ 3.55 บาทต่อหุ้น เพิ่มขึ้น 24% จากช่วงเดียวกันของปีก่อนที่มีกำไรสุทธิ 4.08 พันล้านบาท หรือมีกำไรสุทธิ 2.85 บาทต่อหุ้น
ทั้งนี้ผลประกอบการไตรมาสดังกล่าวที่มีกำไรเพิ่มขึ้น เนื่องจากบริษัทรายได้จากการบริการเพิ่มขึ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.53 หมื่นล้านบาท หรือ 10.68 บาทต่อหุ้น เพิ่มขึ้น 18% จากช่วงเดียวกันของปีก่อนที่มีกำไรสุทธิ 1.29 หมื่นล้านบาท หรือ 9.02 บาทต่อหุ้น